Държавен вестник, бр. 20, 2007 г., стр. 7

Б Р О Й  20
Д Ъ Р Ж А В Е Н   В Е С Т Н И К
С Т Р .  7
10. установява резултатите от гласуването в
района и съставя протокол;
11. предава на Централната избирателна
комисия секционните протоколи, районния
протокол и други изборни книжа и материали.
(2) Решенията на районната избирателна
комисия се обявяват незабавно на общодостъп-
но място в сградата, в която тя се помещава.
(3) Решенията на районните избирателни
комисии могат да бъдат обжалвани пред Цент-
ралната избирателна комисия в тридневен срок
от съобщаването им.
Чл. 27. (1) Секционната избирателна комисия:
1. следи за спазване на този закон в изборно-
то помещение и в района на секцията;
2. съдейства за подреждане на изборното
помещение според изискванията на закона и с
оглед осигуряване на достъп до гласуване на
лица с физически или зрителни увреждания;
3. осигурява свободното и спокойно проти-
чане на гласуването в избирателната секция;
4. преброява гласовете на партиите, коали-
циите и независимите кандидати и предпочи-
танията (преференциите) на кандидатите на
партии и коалиции;
5. изготвя протокол за резултата от гласу-
ването в избирателната секция и го предава на
районната избирателна комисия в срок до
24 часа след приключване на гласуването;
6. предава останалите изборни книжа и ма-
териали на общинската администрация в срока
по т. 5;
7. разглежда жалби, по които се произнася
незабавно;
8. обявява резултатите от гласуването и пос-
тавя на публично място извлечение от прото-
кола незабавно след подписването му.
(2) Указанията на председателя на секцион-
ната избирателна комисия са задължителни за
всички граждани в изборното помещение. Тези
указания могат да бъдат отменени с решение
на секционната избирателна комисия.
(3) Решението на секционната избирателна
комисия за недопускане на избирател до гласу-
ване може да се обжалва пред районната изби-
рателна комисия, която се произнася незабав-
но след получаване на жалбата.
Г л а в а  т р е т а
ИЗБИРАТЕЛНИ СПИСЪЦИ
Чл. 28. (1) Избирателните списъци се със-
тавят от общинските администрации по насе-
лените места, в които се води регистър на на-
селението, и се подписват от кмета на община-
та, съответно от кмета на кметството или от
кметския наместник, и от секретаря на общи-
ната. В градовете с районно деление избира-
телните списъци се подписват от кмета и сек-
ретаря на района.
(2) Всеки избирател се вписва само в един
избирателен списък.
Чл. 29. (1) Избирателният списък се състои
от две части: I и II. Част I на избирателния
списък се съставя по постоянния адрес на граж-
даните на Република България, а част II—по
заявените от гражданите на държавите—член-
ки на Европейския съюз, адреси в Република
България.
(2) В част I на списъка се вписват по азбучен
ред имената на избирателя, гражданин на Ре-
публика България, единният граждански номер,
постоянният адрес или настоящият адрес, кога-
то избирателят е направил искане по чл. 40, ал. 1,
видът и номерът на документа за самоличност
и се обособява графа “Забележки”.
(3) В част I на списъка се включват всички
български граждани, които отговарят на усло-
вията на чл. 4, ал. 1.
(4) Когато в предходните 6 месеца до из-
борния ден бъде променено наименованието
на населеното място, улицата, жилищния ком-
плекс или номерацията на жилищната сгра-
да, общината изготвя списък на промените,
които се представят на секционните избира-
телни комисии.
(5) В част II на списъка въз основа на пода-
дените по чл. 30 декларации се вписват по азбу-
чен ред имената на избирателя, данните за граж-
данството му на държава—членка на Европей-
ския съюз, номерът на личната карта или пас-
порта, номерът на удостоверението за пребива-
ване и датата на регистрация, посочена в него,
адресът на пребиваване в Република България
и се обособява графа “Забележки”.
(6) Органите по чл. 28, ал. 1 в срок 30 дни
преди изборния ден изпращат копие от част II
на избирателните списъци на министъра на
външните работи, който уведомява по дипло-
матически път съответните държави членки
за включени в избирателните списъци техни
граждани.
(7) Проверка на обстоятелствата по чл. 4,
ал. 1 и 2 се извършва от Министерството на
външните работи по искане на органите по
чл. 28, ал. 1.
(8) Избирателните списъци се съставят по-
отделно за всяка избирателна секция. Част I се
отпечатва въз основа на Националния регис-
тър на населението от Главна дирекция “Граж-
данска регистрация и административно обслуж-
ване” в Министерството на регионалното раз-
витие и благоустройството. Част II се съставя
въз основа на подадените по чл. 30 декларации
от гражданите на държавите—членки на Евро-
пейския съюз.
Чл. 30. Гражданин на държава—членка на
Европейския съюз, който отговаря на услови-
ята на чл. 4, ал. 2 и желае да бъде вписан в
избирателен списък, представя писмена дек-
ларация по образец в общинската админист-
рация по адреса на пребиваване в Република
България в срок до 40 дни преди изборния ден,
в която декларира: